شەفەق نیوز/ بانکەیل حکومەتی رافدەین و رەشید، ئمڕوو سەشەممە، راگەیانن لە دابەشکردن مووچەی ژمارەیگ لە فەرمانگەیل دەوڵەتەگە لە بەغداد پایتەخت و پارێزگاگان.وەڕیەوبەرایەتی بانک رافدەین لە بەیاننامەیگ ك رەسیە ئاژانس شەفەق نیوز وت: بانکەگە مووچەی بەشیگ لە فەرمانبەرەیل پەروەردە دا، دویای رەسین چەکەیلیان. وتیش: خەرجکردنەگە لە ری ئەلیکتڕنیەو بوود '' ماستەر کارت'' و فەرمانبەرەیل تویەنن لە هەر شوونیگ وەری بگرن.لەلای خوەییش بانک رەشید لە بەیاننامەیگ ك رەسیە ئاژانس شەفەق نیوز وت: لقەگانی وەردەوامن وە خەرجکردن مووچەی فەرمانبەرەیل فەرمانگە دەوڵەتیەگان ک مووچەیلیان لەلای بانکەکە جیگرە. ئمڕوو چەک خەرجەگەیان هات، و دیاری کرد ک کەرت خەرجکردن ئەلیکتڕۆنی مووچەی زیاتر لە ١٠٠ فەرمانگە لە بەغداد و پارێزگاگان داگە، وهەمیش بڕیگ لە ئەو فەرمانگەیلە ک وەدەس مووچە وەرگرن.وتیش؛ کادرەیل بانکەگە زەحمەت خوەیان کیشن تا دیروه‌خت شەوه‌یل ئەرا دیرنەکەفتن خەرج مووچەگان.وتیش؛ ئەو فەرمانبەرەیلە ک کارت ئەلیکتڕۆنی دیرن تویەنن مووچەیان وەربگرن لە لقەیلمان لە بەغداد و پارێزگاگان یا لە یەکیگ لە نووسینگەیل ( نەخیل ماستەرکات ) هەنای پەیام رەسین مووچەگە وەرگرن.
